གྲོགས་པོ་ཆུང་ཆུང་ཚོ།གནའ་གཏམ་འདིའི་ནང་གི་དབུལ་པོའི་བུ་ཡིས་ཅི་ཡིན་འདི་ཡིན་མ་ཤེས་པར་སྡེ་མིའི་སྲོག་ལ་གནོད་པའི་གཅན་གཟན་སྟག་དེ་བཏུལ་བས།ཀུན་གྱིས་དཔའ་བོར་བཀུར་བ་དེ་ནས་བཟུང་ཁོའི་མི་ཚེ་དང་འཚོ་བར་འགྱུར་ལྡོག་ཆེན་པོ་བྱུང༌།དེ་ཡང་མི་ལ་ལས་དེ་ནི་སྟབས་འགྲིག་ནས་བྱུང་བ་སྟེ།ལྟོས་བཅས་ཀྱི་དབང་དུ་བྱུང་བ་ལས་དབུལ་པོའི་བུའི་དཔའ་རྟགས་མ་རེད་ཅེས་སྨྲ་ཡང་སྲིད།ཡིན་ཡང་དབུལ་པོའི་བུ་ཡིས་གོ་སྐབས་དེ་དང་བསྟུན་ནས་རང་གི་དགེ་མཚན་འདོན་པ་དང་བརྩོན་པའི་ཆུ་བོ་མ་བཏང་ཚེ་དེ་ཡང་དཔའ་ཞིང་མཛངས་ལ་བློ་གྲོས་ཀྱིས་ཕྱུག་པའི་སྡེ་དཔོན་བཟང་པོ་ཞིག་ཏུ་མི་འགྱུར་བའི་དེས་པ་མེད།རྒྱུ་མཚན་ནི།མི་ཞིག་གི་བྱ་བ་ལེགས་འགྲུབ་འབྱུང་བར་སྐབས་ལ་ལར་གོ་སྐབས་དང་འཕྲད་རྒྱུ་ཡང་ཤིན་ཏུ་གལ་ཆེ་ལ།གོ་སྐབས་དང་འཕྲད་ཚེ་དེ་འཛིན་མཁས་པར་བྱ་རྒྱུ་ཡང་ཤིན་ཏུ་གལ་ཆེའོ།།